CELEX: 32015R1426
Language: mt
Date: 2015-08-25 00:00:00
Title: Regolament ta' Implimentazzjoni tal-Kummissjoni (UE) 2015/1426 tal-25 ta' Awwissu 2015 li jikkonċerna l-awtorizzazzjoni tal-preparazzjoni tal-aċidu benzojku, it-timol, l-ewġenol u l-piperin bħala addittiv fl-għalf għat-tiġieġ għat-tismin, għat-tiġieġ li jbidu, speċijiet minuri tat-tjur għas-simna u mrobbija għall-bajd (detentur tal-awtorizzazzjoni DSM Nutritional Product) (Test b'rilevanza għaż-ŻEE)

26.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 223/6
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1426
   tal-25 ta' Awwissu 2015
   li jikkonċerna l-awtorizzazzjoni tal-preparazzjoni tal-aċidu benzojku, it-timol, l-ewġenol u l-piperin bħala addittiv fl-għalf għat-tiġieġ għat-tismin, għat-tiġieġ li jbidu, speċijiet minuri tat-tjur għas-simna u mrobbija għall-bajd (detentur tal-awtorizzazzjoni DSM Nutritional Product)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni ta' preparazzjoni tal-aċidu benzojku, it-timol, l-ewġenol u l-piperin. Dik l-applikazzjoni kienet akkumpanjata mid-dettalji u d-dokumenti mitluba skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               Dik l-applikazzjoni tikkonċerna l-awtorizzazzjoni tal-preparazzjoni tal-aċidu benzojku, it-timol, l-ewġenol u l-piperin bħala addittiv fl-għalf għat-tiġieġ għat-tismin, għat-tiġieġ li jbidu, speċijiet minuri tat-tjur għas-simna u mrobbija għall-bajd, li trid tiġi kklassifikata fil-kategorija tal-addittivi “addittivi żooloġiċi”.
            
         
               (4)
            
            
               Fl-opinjonijiet tagħha tas-7 ta' Marzu 2012 (2) u t-28 ta' Ottubru 2014 (3) l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, skont il-kundizzjonijiet proposti tal-użu, il-preparazzjoni tal-aċidu benżojku, it-timol, l-ewġenol u l-piperin ma għandhiex effett negattiv fuq saħħet l-annimali, saħħet il-bniedem jew l-ambjent, u li hija għandha l-potenzjal li ttejjeb l-għalf biex tikseb proporzjon fit-tiġieġ għas-simna. Hija kkunsidrat ukoll li din il-konklużjoni tista' tiġi estiża għat-tiġieġ imrobbija għall-bajd. Billi wieħed jista' jassumi li l-mod ta' azzjoni huwa l-istess fl-ispeċijiet kollha ta' tjur, din il-konklużjoni tista' tiġi estrapolata biex tinkludi l-ispeċijiet minuri ta' tjur tas-simna u li jiġu mrobbija għall-bajd. L-Awtorità mhijiex tal-fehma li jinħtieġu rekwiżiti speċifiċi għall-monitoraġġ wara l-kummerċjalizzazzjoni. Hija vverifikat ukoll ir-rapport dwar il-metodu ta' analiżi tal-addittiv tal-għalf fl-għalf, li tressaq mil-Laboratorju ta' Referenza mwaqqaf bir-Regolament (KE) Nru 1831/2003.
            
         
               (5)
            
            
               Il-valutazzjoni tal-preparazzjoni tal-aċidu benzojku, it-timol, l-ewġenol u l-piperin turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tappartjeni għall-kategorija tal-addittivi “addittivi żootekniċi” u għall-grupp funzjonali “addittivi żootekniċi oħra”, hija awtorizzata bħala addittiv fin-nutriment tal-annimali, suġġetta għall-kundizzjonijiet stabbiliti f'dak l-Anness.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta' Awwissu 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  EFSA Journal 2012;10(3):2620.
   
      (3)  EFSA Journal 2014;12(11):3896.
   
      ANNESS
      
                  Numru ta' identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formola kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu ta' awtorizzazzjoni
               
            
                  mg/kg tal-għalf komplet b'kontenut ta' umdità ta' 12 %
               
            
                  
                     Kategorija tal-addittivi żootekniċi. Grupp funzjonali: addittivi żootekniċi oħra (titjib fil-parametri żootekniċi).
                  
               
            
                  4d10
               
               
                  DSM Nutritional Products AG rappreżentata fl-UE minn DSM Nutritional Products Sp. z o.o. Il-Polonja
               
               
                  Il-preparazzjoni tal-aċidu benżojku, it-timol, l-ewġenol, u l-piperin
               
               
                  
                     Kompożizzjoni tal-addittiv
                  
                  Il-preparazzjoni tal-aċidu benżojku, it-timol, l-ewġenol, u l-piperin li jkollu kontenut ta':
                  
                              —
                           
                           
                              aċidu benżojku 80 %-83 %
                           
                        
                              —
                           
                           
                              timol 1 %-1,9 %
                           
                        
                              —
                           
                           
                              ewġenol 0,5 %-1 %
                           
                        
                              —
                           
                           
                              piperin 0,05 %-0,1 %
                           
                        
                              —
                           
                           
                              benżilsaliċilat, isoamilsaliċilat u transanetol ≤ 0,6
                           
                        
                     Karatterizzazzjoni tas-sustanzi attivi
                  
                  aċidu benzojku (purità ≥ 95,5 %): Numru CAS C7H6O2: 65-85-0
                  timol (1): C10H14O numru CAS 89-83-8
                  ewġenol (1): C10H12O2 numru CAS 97-53-0
                  piperin (1): C17H19O3N numru CAS 94-62-2
                  Isoamilsaliċilat (1) numru CAS 87-20-7
                  Benżilsaliċilat (1) numru CAS 118-58-1
                  Transanetol (1) numru CAS 4180-23-8
                  
                     Metodu analitiku
                      (2)
                  
                  Għad-determinazzjoni tal-aċidu benżojku fl-addittiv u fil-pretaħlitiet tal-għalf:
                  
                              —
                           
                           
                              Kromatografija Likwida ta' Eżekuzzjoni Għolja tal-Fażi Inversa abbinata ma' detettur tal-UV (RP-HPLC-UV).
                           
                        Għad-determinazzjoni tal-aċidu benżojku fil-pretaħlita tal-għalf:
                  
                              —
                           
                           
                              Spettrometrija ta' Massa b'Dilwizzjoni ta' Isotopi permezz ta' Kromatografija b'fażi Gassuża (GC-IDMS)
                           
                        Għad-determinazzjoni tat-timol, l-ewġenol u l-piperin fl-addittiv tal-għalf:
                  
                              —
                           
                           
                              Kromatografija tal-Gass abbinat ma' Ditekter tal-Jonizzazzjoni tal-Fjamma (GC-FID)
                           
                        
               
                  Tiġieġ għat-tismin
                  Tiġieġ imrobbija għall-bajd
                  Speċijiet minuri ta' tjur tas-simna u li jiġu mrobbija għall-bajd
               
               
                  —
               
               
                  —
               
               
                  300
               
               
                  
                              1.
                           
                           
                              Fl-istruzzjonijiet għall-użu tal-addittiv u tat-taħlita lesta minn qabel, indika l-kundizzjonijiet tal-ħażna u l-istabbiltà waqt il-proċess ta' tgerbib.
                           
                        
                              2.
                           
                           
                              L-addittiv m'għandux jitħallat ma sorsi oħra ta' aċidu benżojku jew benżoati.
                           
                        
                              3.
                           
                           
                              Għas-sikurezza: waqt l-immaniġġjar għandhom jintużaw il-protezzjoni tan-nifs, in-nuċċali u l-ingwanti.
                           
                        
                              4.
                           
                           
                              Doża minima rakkomandata 300 mg/kg ta' għalf sħiħ
                           
                        
               
                  15.9.2025
               
            
         (1)  JECFA, Online Edition: “Specifications for Flavourings”. http://www.fao.org/ag/agn/jecfa-flav/index.html#T
      
         (2)  Id-dettalji dwar il-metodi analitiċi jistgħu jinstabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports